### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 26. februar 2020 har vedtaget Magistratens foranstående indstilling af 17. februar 2020.

Med denne indstilling flyttes Stensagerskolen til Tovshøjskolens matrikel, og det foreslås at etablere et dagtilbud til børn med særlige behov sammen med skolen.

### Resumé

Byrådet godkendte den 14. august 2019 aftalen om et attraktivt skoletilbud i [adresse], [adresse] og [adresse], som indebærer, at der skal bygges en ny skole i [adresse], som er klar til skoleåret 2025-2026. Fra skoleåret 2020-2021 fusioneres Tovshøjskolen og Ellekærskolen på [adresse]. Ellekærskolen skal således ikke dele matrikel med specialskolen Stensagerskolen, som i stedet foreslås flyttet til [adresse].

Stensagerskolen har givet udtryk for, at den foretrækker, at Tovshøjskolen ombygges til specialskole frem for Ellekærskolen, som tidligere er besluttet af byrådet, blandt andet på grund af varmtvandsbassinet på [adresse] og tilkørselsforhold. Stensagerskolen vil kunne flytte ind på [adresse] til skoleåret 2022-2023.

Det foreslås endvidere, at der etableres en 6-gruppers dagtilbudsafdeling til børn, der er berettiget til et tilbud jf. servicelovens § 321 på [adresse] for at sikre kapacitet til at kunne imødekomme behovet for pasning af børn med særlige behov.

### Indstilling

Det indstilles:

At 1) Stensagerskolen flyttes til [adresse] på [adresse] i Brabrand.

At 2) anlægsbevilling og rådighedsbeløb på 8,0 mio. kr. til projektering af tvillingeskole til Stensagerskolen på Ellekærskolen anvendes til projektering af Stensagerskolen og specialdagtilbud på [adresse].

At 3) projekteringen sker med afsæt i en anlægsramme på 100 mio. kr., der forudsættes finansieret som beskrevet i ressourceafsnittet.

At 4) der gives anlægsbevilling på 3,1 mio. kr. til midlertidigt at oprette en specialafdeling på [adresse] i Højbjerg til 17 børn, der er berettiget til et tilbud jf. servicelovens § 32, som finansieres af mindreudgifter fra etablering af tvillingeskole til Stensagerskolen på Ellekærskolen.

At 5) der frigives rådighedsbeløb på 3,1 mio. kr. i 2020 til at oprette en midlertidig specialafdeling på [adresse] 2.

At 6) 2 procent af den samlede anlægssum anvendes til intern projektledelse af anlægsprojekterne.

### Sagens forløb

13-02-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 17-02-2020 Magistraten

Fremsendes til [adresse] med bemærkning, at Magistraten i mødet den 17. februar 2020 anbefaler, at byrådet tiltræder Magistratsafdelingen for Børn og Unges indstilling af 22. januar 2020.

Cathrine Mathiasen deltog ikke i sagens behandling.

 26-02-2020 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 26. februar 2020 har vedtaget Magistratens foranstående indstilling af 17. februar 2020.